Mario Hezonja

Marijus Hezonija (, g. 1995 m. vasario 25 d.) – Kroatijos krepšininkas, žaidžiantis ACB lygoje besivaržančioje Madrido „Real“ komandoje.

 Karjera 

 FC Barcelona (2012–2015) 
2012 m. liepą, būdamas 17 metų, M. Hezonija pasirašė trijų metų sutartį su FC Barselonos komandahttps://www.sport.es/es/noticias/acb/hezonja-gran-perla-aterriza-barcelona-2058742. 2012–2013 m. sezone jis žaidė FC Barselonos dublerių komandoje ir Eurolygoje sužaidė tik 2 rungtynes. Sezono gale jis buvo nominuotas FIBA Europos metų jaunuolio apdovanojimuihttps://www.fibaeurope.com/coid_MUMtgYLNGw6ts8a4RCdLp3.articleMode_on.html.

 NBA (2015–2020) 

 Orlando „Magic“ (2015–2018) 
2015 m. NBA naujokų biržoje 5-u šaukimu jį pasirinko Orlando „Magic“ komanda. Debiutiniame sezone jis vidutiniškai pelnė 6,1 taškus per rungtynes.

2017–2018 m. NBA sezone jis vidutiniškai pelnė 9,6 taškus per rungtynes – daugiausiai NBA karjeroje.

 Niujorko „Knicks“ (2018–2019) 
2018 m. liepos 6 d. jis pasirašė vienerių metų sutartį su Niujorko „Knicks“ komandahttps://www.nba.com/knicks/front-office-news/new-york-knicks-sign-mario-hezonja. 2019 m. balandžio 5 d. rungtynėse prieš Hiustono „Rockets“ komandą, pelnęs 16 taškų, atkovojęs 16 kamuolių ir atlikęs 11 rezultatyvių perdavimų jis įsirašė savo pirmąjį trigubą dublį karjerojehttps://www.espn.com/nba/recap/_/gameId/401071857. Balandžio 7 d. pergalingose rungtynėse prieš Vašingtono „Wizards“ jis pelnė 30 taškų – daugiausiai karjerojehttps://www.espn.com/nba/recap/_/gameId/401071877.

 Portlando „Trail Blazers“ (2019–2020) 
2019 m. liepos 3 d. jis pasirašė dvejų metų sutartį su Portlando „Trail Blazers“ komandahttps://www.nba.com/blazers/news/trail-blazers-sign-mario-hezonja. Jis buvo išmainytas gruodžio 11 d. į Memfio „Grizzlies“https://www.nba.com/grizzlies/news/grizzlies-acquire-draft-rights-to-desmond-bane-and-mario-hezonja-in-three-team-trade-with-celtics-and-trail-blazers-201120, tačiau jam nespėjus sužaisti rungtynių su nauja komanda, jo sutartis buvo nutrauktahttps://www.nba.com/grizzlies/news/memphis-grizzlies-sign-ahmad-caver-201211.

 Atėnų „Panathinaikos“ (2021) 
2021 m. vasario 22 d. jis prisijungė prie Atėnų „Panathinaikos“ komandos. Komanda tapo 2021 m. Graikijos krepšinio lygos ir Graikijos krepšinio taurės čempionais. Su komanda M. Hezonija iš viso sužaidė 8 rungtynes.

 Kazanės „UNIKS“ (2021–2022) 
2021 m. liepos 31 d. jis prisijungė prie Kazanės „UNIKS“ komandoshttps://www.eurohoops.net/en/euroleague/1233984/unics-kazan-adds-mario-hezonja/. Vidutiniškai pelnydamas 14,2 taškus ir atkovodamas 6,1 kamuolius per rungtynes, jis buvo išrinktas 2022 m. VTB lygos naudingiausiu žaidėju.

 Madrido „Real“ (2022-dabar) 
2022 m. liepos 21 d. jis pasirašė dvejų metų sutartį su Madrido „Real“ komandahttps://www.realmadrid.com/en/news/2022/07/21/hezonja-joins-real-madrid. 2023 m. komanda tapo Eurolygos čempionais.

 Šalies rinktinė 
2011 m. Europos jaunimo iki 16 metų krepšinio čempionate vidutiniškai pelnydamas 20 taškų ir atkovodamas 8,2 kamuolius per rungtynes iškovojo auksą, bei buvo išrinktas čempionato naudingiausiu žaidėjuhttps://www.fiba.basketball/europe/u16/2016.

M. Hezonija atstovauja Kroatijos suaugusiųjų vyrų krepšinio rinktinei nuo 2014 m. pasaulio krepšinio čempionato. Jis taip pat atstovavo rinktinei 2015 m. Europos krepšinio čempionate ir 2016 m. vasaros olimpinėse žaidynėse, kuriose rinktinė iškovojo penktą vietą.

 Pasiekimai 

 2023 m. Eurolygos čempionas
 2022 m. VTB lygos naudingiausias žaidėjas
 2022 m. visos VTB lygos pirmosios komandos narys
 2022 m. VTB lygos visų žvaigždžių rungtynių žaidėjas

 2012, 2014, 2024, 2025 m. ACB lygos čempionas
 2013, 2024 m. Ispanijos krepšinio taurės čempionas
 2015, 2022 m. Ispanijos krepšinio supertaurės čempionas
 2012–2015 m. Katalonijos krepšinio lygos čempionas
 2021 m. Graikijos krepšinio lygos čempionas
 2021 m. Graikijos krepšinio taurės čempionas

 Išnašos 

Kategorija:Kroatijos krepšininkai
Kategorija:Kroatijos olimpiečiai